Krokstadøra IL

Krokstadøra IL ble stiftet 18. desember 1949, og er et idrettslag i Orkland kommune. Idrettslaget har sitt utspring fra Krokstadøra som ligger i tidligere Snillfjord kommune.

Laget driver hovedsakelig med ski, volleyball, trim/friidrett, orientering og idrettsskole.

Krokstadøra IL er en pådriver for masseidrettene, der det er plass til alle fra mosjonisten til konkurranseutøveren. Samtidig har idrettslaget også fått fram enere som har hevdet seg. I denne sammenheng kan idrettslagsmedlemmet Terje Krokstad nevnes. Han har hevdet seg helt i toppen innen skiskyting både nasjonalt og internasjonalt.

Trimløpet Krokstadøra Rundt, tidligere kalt Krokstadfjellet rundt, har vært et av de tradisjonelle arrangementene for idrettslaget. Trimløpet er idrettslagets eldste nåværende arrangement, og ble arrangert for første gang i 1967. Løpet arrangeres den første søndagen i juni hvert år.

Referanser

Orkland
Sport i Orkland
Idrettslag etablert i 1949